คลังชงครม.พิจารณาร่างกม.โอนเงินฝากทอดทิ้ง
คลังเตรียมเสนอร่าง พ.ร.บ.โอนเงินฝากไม่เคลื่อนไหวให้ ครม.พิจารณาในเดือน ธ.ค.นี้ คาดมีผลปีหน้า
31 ต.ค. 2560

คลังเตรียมเสนอร่าง พ.ร.บ.โอนเงินฝากไม่เคลื่อนไหวให้ ครม.พิจารณาในเดือน ธ.ค.นี้ คาดมีผลปีหน้านายสุวิชญ โรจนวานิช ผู้อำนวยการสำนักงานเศรษฐกิจการคลัง (สศค.) เปิดเผยว่า หลังจาก สศค.เปิดรับฟังความคิดเห็นเกี่ยวกับร่างพระราชบัญญัติการบริหารจัดการเงินฝากที่ไม่มีการเคลื่อนไหวของสถาบันการเงิน พ.ศ. ... (ร่าง พ.ร.บ. Dormant Account) จนถึงวันที่ 14 พ.ย. 2560 ก่อนจะสรุปและส่งร่าง พ.ร.บ.ฉบับดังกล่าวเสนอคณะรัฐมนตรี (ครม.) เห็นชอบได้ในเดือน ธ.ค.นี้ โดยคาดว่าจะมีผลบังคับใช้ในปี 2561สำหรับสาระสำคัญของร่าง พ.ร.บ. Dormant Account โดยกระทรวงการคลังจะนำเงินฝากทุกประเภทในบัญชีของประชาชนที่มีเงินในบัญชีเกิน 2,000 บาท ซึ่งปัจจุบันมีอยู่กว่า 1 หมื่นล้านบาท มาบริหารจัดการ โดยเจ้าของบัญชีหรือทายาทสามารถนำหลักฐานมารับเงินคืนได้ในอนาคต ซึ่งวัตถุประสงค์เพื่อไม่ให้เกิดการได้เปรียบเสียเปรียบในระบบสถาบันการเงินที่รับฝากเงิน โดยให้กระทรวงการคลังเป็นผู้ดูแลเงินฝากในบัญชีที่ไม่มีการเคลื่อนไหวมากกว่า 10 ปีขึ้นไปแทนสถาบันการเงิน"สศค.ยืนยันว่า ไม่ได้มีเจตนาในการนำเงินดังกล่าวไปใช้เพื่อการสาธารณประโยชน์ หรือเก็บไว้เป็นเงินแผ่นดิน แต่เป็นการดำเนินการเพื่อเก็บรักษาให้กับประชาชน ซึ่งสามารถมาขอเงินต้นคืนได้ตลอดเวลา" นายสุวิชญ กล่าวนายสุวิชญ กล่าวว่า การดำเนินการดังกล่าวเป็นเจตนาดีที่ต้องการดูแลและบริหารจัดการเงินฝากให้เป็นมาตรฐานสากลมากขึ้น และลดการบริหารจัดการเงินฝากของสถาบันการเงินด้วย เพราะการรับฝากเงินที่ไม่มีการเคลื่อนไหวจะต้องมีค่าบริหารจัดการ แต่หากเรียกเงินฝากที่ไม่เคลื่อนไหวเกิน 10 ปีมาไว้กับกระทรวงการคลัง จะไม่มีค่าบริหารจัดการแต่อย่างใดรายงานข่าวจากกระทรวงการคลัง ระบุว่า บัญชีเงินฝากที่ไม่มีการเคลื่อนไหวของสถาบันการเงิน คือบัญชีเงินฝากที่ไม่มีการฝาก ถอน หรือโอนเงินในบัญชีเงินฝากเป็นระยะเวลาตั้งแต่ 10 ปีขึ้นไป ไม่รวมถึงการได้รับดอกเบี้ยจากสถาบันการเงิน โดยภายใน 3 เดือนก่อนวันสิ้นปี ให้สถาบันการเงินตรวจสอบข้อมูลของเจ้าของบัญชีที่ไม่เคลื่อนไหว และแจ้งให้เจ้าของบัญชีหรือทายาท เพื่อดำเนินการ ฝาก ถอน หรือโอนเงิน หรือปิดบัญชีนั้นภายในวันสิ้นปี